Identifikačné údaje obstarávateľa: Poľnohospodárske družstvo so sídlom v Žemberovciach

Žemberovce, 935 02 Žemberovce

IČO: 00195413

**Súťažné podklady k výzve na predkladanie ponúk**

Obstarávateľ pri obstarávaní postupuje v súlade s Usmernením Pôdohospodárskej platobnej agentúry č. 8/2017

v aktuálnom znení k obstarávaniu tovarov, stavebných prác a služieb financovaných z PRV SR 2014 – 2020. Obstarávanie sa uskutočňuje v súvislosti s predloženou žiadosťou o NFP v rámci výzvy č. 52/PRV/2022.

1. **Názov zákazky: „Výmena strešnej krytiny“**
2. **Vymedzenie predmetu zákazky:**

**Opis predmetu zákazky:**

Predmetom zákazky sú stavebné práce pri výmene starej strešnej krytiny na dvoch maštaliach a dvoch senníkoch.

**Výmena strešnej krytiny** bude realizovaná na štyroch objektoch:

* Senník, k. ú. Hontianske Trsťany, p.č. 1544/2, súp. č. stavby nepridelené, LV č. 60 – ide o senník o rozmeroch 39 x 16 m, výška 7,6 m.
* Senník, k. ú. Horné Brhlovce, p.č. 933/27, súp. č. stavby nepridelené, LV č.: 63 - ide o senník o rozmeroch 39 x 16 m, výška 7,6 m.
* Maštaľ pre jalovice, k. ú. Horné Brhlovce, p.č. 933/26, súp. č. stavby nepridelené, LV č.: 63 - ide o objekt, v ktorom je ustajnený hovädzí dobytok do 24 mesiacov o rozmeroch 37 x 14 m.
* Prístrešok pre mladý dobytok, k. ú. Horné Brhovce, p.č. 933/7, súp. č. stavby nepridelené, LV č.: 63 - ide o objekt, v ktorom je ustajnený hovädzí dobytok do 24 mesiacov o rozmeroch 47 x 14,6 m.

**Požadovaná technická špecifikácia stavebnej časti** je definovaná predloženou technickou stavebnou výkresovou projektovou dokumentáciou, technickými a sprievodnými správami a výkazom výmer.

**V prípade uvedenia konkrétneho typu výrobku je tento považovaný za návrh a uchádzač môže v rámci cenovej ponuky predložiť cenu na ekvivalent výrobku, ktorý je z hľadiska materiálového vyhotovenia a dizajnu porovnateľný a spĺňa požadované parametre.**

**Zákazka nie je rozdelená na časti.**

**Požadovaný termín odovzdania stavby: najneskôr do 30.4.2025**

**Miesto stavby:**

1. Senník, k. ú. Hontianske Trsťany, p.č. 1544/2

2. Senník, k. ú. Horné Brhlovce, p.č. 933/27

3. Maštaľ pre jalovice, k. ú. Horné Brhlovce, p.č. 933/26

4. Prístrešok pre mladý dobytok, k. ú. Horné Brhovce, p.č. 933/7

1. **Cenová ponuka – spôsob predloženia a jej obsah:**

Cenová ponuka, ako aj všetky doklady a dokumenty sa predkladajú v slovenskom alebo českom jazyku. Doklady predložené v inom, ako slovenskom alebo českom jazyku, musia byť predložené v pôvodnom jazyku a súčasne musia byť úradne preložené do slovenského jazyka, t.j. musia byť vyhotovené úradnými prekladateľmi a musia byť opatrené úradnou pečiatkou prekladateľa.

Cenová ponuka musí mať jednoznačne vymedzený predmet dodávky tovarov, stavebných prác a služieb. Predkladá sa výlučne elektronicky v systéme josephine.

**Požadovaný obsah ponuky:**

* Vyplnený výkaz výmer – xls a sken
* Vyplnený formulár cenovej ponuky – xls a sken
* Vyplnený formulár „Informácie o subdodávateľoch“ - sken
* Doklady, ktorými uchádzač preukáže plnenie požiadaviek podľa bodu 4. týkajúcich sa finančného a ekonomického postavenia a technickej alebo odbornej spôsobilosti, resp. čestné vyhlásenie - sken

Uchádzač/potenciálny dodávateľ vyplní priložený výkaz výmer a výslednú cenu doplní do formuláru cenovej ponuky, kde uvedie cenu v EUR bez DPH, výšku DPH a cenu s DPH a vyplní svoje identifikačné údaje.

**Vyplnený výkaz výmer** uchádzač/potenciálny dodávateľ **predkladá ako dva osobité dokumenty**

* elektronicky **vo formáte excel** – bez podpisu
* **a súčasne ako scan** vo formáte PDF (alebo obdobnom) vrátane podpisu a pečiatky, ak je dodávateľ povinný ju používať.
* Podpis a pečiatka musia byť na strane ponuky so sumárnou cenou.

**Vyplnený formulár cenovej ponuky** uchádzač/potenciálny dodávateľ **predkladá ako dva osobité dokumenty**

* elektronicky **vo formáte excel** – bez podpisu
* **a súčasne ako scan** vo formáte PDF (alebo obdobnom) vrátane podpisu a pečiatky, ak je dodávateľ povinný ju používať.
* Podpis a pečiatka musia byť na strane ponuky so sumárnou cenou.

**Vyplnený formulár „Informácie o subdodávateľoch“** predloží **ako scan** podpísaného vo formáte PDF (alebo obdobnom) vrátane podpisu a pečiatky, ak je dodávateľ povinný ju používať.

**Dokumenty preukazujúce plnenie podmienok účasti** – požadované doklady, resp. čestné vyhlásenie - predloží **ako scan** podpísaného vo formáte PDF (alebo obdobnom) vrátane podpisu a pečiatky, ak je dodávateľ povinný ju používať.

Ponuka musí byť potvrdená podpisom oprávneného zástupcu potencionálneho dodávateľa, tzn. štatutárnym orgánom alebo inou oprávnenou osobou, ktorej oprávnenosť preukáže uchádzač/potenciálny dodávateľ úradne overeným plnomocenstvom.

1. **Podmienky účasti:**

**Potenciálny dodávateľ musí spĺňať nasledovné podmienky osobnostného postavenia a finančného a ekonomického postavenia a technickej alebo odbornej spôsobilosti:**

**Osobnostné postavenie - podmienky:**

* Potenciálny dodávateľ je oprávnený dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky
* Potenciálny dodávateľ nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu

Obstarávateľ nevyžaduje osobitné dokladovanie uvedených podmienok osobnostného postavenia, ak sú tieto informácie verejne dostupné v obchodnom alebo živnostenskom registri a zoznamoch na [www.uvo.gov.sk](http://www.uvo.gov.sk). V prípade, že tieto informácie nie sú verejne dostupné, obstarávateľ počas vyhodnocovania ponúk požiada potenciálneho dodávateľa o predloženie dokladov, ktorými preukáže plnenie.

**Uchádzač musí tiež preukázať plnenie požiadaviek týkajúcich sa finančného a ekonomického postavenia a technickej alebo odbornej spôsobilosti. Vyžaduje sa:**

* Uchádzač predloží zoznam dodávok a súvisiacich poskytnutých služieb za predchádzajúce tri roky pred vyhlásením zákazky, s uvedením cien, lehôt dodania a odberateľov a s uvedením kontaktu na odberateľa. Vyžadujú sa **minimálne tri dodávky rovnakého alebo obdobného charakteru. Za stavebné práce obdobného charakteru sa budú považovať všetky pozemné a inžinierske stavby.**

**Plnenie uvedených podmienok uchádzač preukáže** predložením požadovaného zoznamu. Uchádzač môže predbežne nahradiť doklady na preukázanie splnenia podmienok účasti finančného a ekonomického postavenia, technickej spôsobilosti alebo odbornej spôsobilosti čestným vyhlásením, pričom na požiadanie poskytne prijímateľovi doklady, ktoré čestným vyhlásením nahradil. Vzor čestného vyhlásenia je prílohou k týmto súťažným podkladom.

1. **Spôsob vyhodnotenia cenových ponúk:**

Obstarávateľ pri obstarávaní postupuje v súlade s Usmernením Pôdohospodárskej platobnej agentúry č. 8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014 – 2020.

**Jediným kritériom na vyhodnotenie ponúk cena za dodávku predmetu zákazky ako celok, uvedená v EUR bez DPH.**

1. **Podmienky uzavretia zmluvy**
* Zmluva musí mať písomnú formu, podľa návrhu zmluvy o dielo, ktorý je prílohou k týmto súťažným podkladom.
* Zmluva bude zodpovedať predloženej ponuke, víťazný uchádzač bude vyzvaný na doplnenie označených údajov a k podpisu zmluvy.
* Najneskôr pri podpise zmluvy bude zverejnený zoznam subdodávateľov.
* Obstarávateľ nesmie uzavrieť zmluvu s dodávateľom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
* Ak víťazný uchádzač plánuje realizovať zákazku alebo jej časť prostredníctvom subdodávateľov, najneskôr v čase uzavretia zmluvy uvedie v zmluve údaje o všetkých známych subdodávateľoch a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do registra partnerov

V Žemberovciach, dňa 14.2.2024

Ing. Milan Halmeš, predseda predstavenstva

Ing. Barbora Csonková, podpredseda predstavenstva

Prílohy:

* Projektová dokumentácia
* Výkaz výmer
* Cenová ponuka – záväzný formulár vo formáte excel
* Informácie o subdodávateľoch – záväzný formulár
* Vzor čestného vyhlásenia
* Návrh Zmluvy o dielo